02.11.2020 Serviciul Asistență Maternală

**Informații privind procedura**

 **de a deveni asistent maternal profesonist**

**Stimate solicitant,**

 Pentru a intra în procesul de evaluare în vederea formării și angajării ca asistent maternal profesionist în cadrul DGASPC Suceava, trebuie să depuneți la sediul instituției o *cerere tip, de evaluare* a capacităţii dumneavoastră, la care să ataşați:

a) curriculum vitae;

b) cazier judiciar pentru solicitant şi toate persoanele adulte care locuiesc cu acesta;

c) copii după actele de stare civilă (certificat de naştere, certificat de căsătorie, buletin/carte de identitate);

d) copii după actele de studii;

*-* în termen de 10 zile de la înregistrarea cererii de evaluare, Servicul Asistență Maternală vă va transmite un răspuns în scriscuprinzând confirmarea luării în evidenţă a cererii, numele asistentului social desemnat ca responsabil de caz, precum şi etapele procesului de evaluare şi criteriile ce vor fi avute în vedere în cursul acestui proces.

 Procesul de evaluare a capacităţii de a deveni asistent maternal profesionist are două etape:

* ***etapa evaluării iniţiale*** (interviuri luate solicitantului si persoanelor cu care acesta locuiesște prin care se determină profilul psihologic al solicitantului, motivația acestuia de a deveni asistent maternal profesionist, poziția persoanelor cu care acesta locuiește față de implicatițile desfășurarii acestei activități, vizite la domiciliul solicitantului, în scopul verificării îndeplinirii condițiilor de locuit, recomandări ale vecinilor, cunoscuților, rudelor solicitantului, precum și ale reprezentanților autorității publice locale de la domiciliul acestuia cu privire la comportamentul social al solicitantului, sau orice investigații suplimentare care sunt considerate utile de evaluator);
* ***etapa de pregătire*** (program obligatoriu de formare – cursuri suportate de către instituție, care includ module minime obligatorii şi, respectiv, module specializate, cu o durată de minimum 60 de ore).

După efectuarea întregului proces de evaluare, veți adresa Comisiei pentru Protectia Copilului Suceava o cerere de eliberare a atestatului de asistent maternal profesionist, care va fi soluționat în termen de 15 zile de la data înregistrării.

De la data atestării, în funcție de intrările copiilor în sistemul de protecție și de nevoile specifice ale acestora, puteți primi copil în îngrijire ca angajat al instituției noastre.

 Pentru detalii suplimentare puteți:

* contacta Serviciul Asistență Maternală la următorul număr de telefon: 0230/520172, int. 179, 138, 170 sau 172;
* accesa site –ul instituției noastre [www.dgaspcsv.ro/documente\_utile/](http://www.dgaspcsv.ro/documente_utile/)

**Director executiv, Director executiv adjunct, Şef Serviciu,**

**Georgeta Nadia Crețuleac Margareta Isăilă MariaVasilica Păvăloaia**